Grúpaí polaitíochta i bParlaimint na hEorpa

Is iad Grúpaí polaitíochta i bParlaimint na hEorpanó Grúpaí polaitiúla Pharlaimint na hEorpa, nó i mBéarla, European Parliament party groups ná na grúpaí polaitiúla a aithnítear go hoifigiúil arb éard iad reachtóirí atá  ailínithe ar bhonn idé-eolaíoch i bParlaimint na hEorpa .

Tá Parlaimint na hEorpa uathúil i measc na gcomhthionól fornáisiúnta sa mhéid is go n-eagraíonn a comhaltaí (FPEanna) iad féin ina ngrúpaí polaitíochta.  Ní eagraítear iad de réir náisiúntachta, ach de réir cleamhnachta polaitiúla. Glactar leis go bhfuil sraith de chroíphrionsabail ag gach grúpa polaitiúil, agus d'fhéadfaí grúpaí polaitíochta nach féidir leo é seo a léiriú a dhíscaoileadh.

 Modh oibre 
Suíonn na FPEnna  i ngrúpaí polaitíochta - Sa bhliain 2024, bhí 8 ngrúpa polaitíochta sa Pharlaimint. Chun grúpa polaitíocht a chur ar bun, is gá 23 Fheisire agus ní mór ionadaíocht a bheith ag an gceathrú cuid ar a laghad de na Ballstáit laistigh den ghrúpa. Ní fhéadfaidh Feisire a bheith i níos mó ná grúpa polaitiúil amháin.

Tá roinnt Feisirí ann nach mbaineann le grúpa polaitiúil ar bith agus tugtar Feisirí neamhcheangailte orthu.

Tá gach grúpa polaitiúil freagrach as a eagar inmheánach féin, trí chathaoirleach (nó beirt chomhchathaoirleach i gcás grúpaí áirithe), biúró agus rúnaíocht a cheapadh.

Cinneadh na háiteanna a shanntar d'Fheisirí sa Seomra Tionóil trí chleamhnacht pholaitiúil, ó chlé go deas, trí chomhaontú le cathaoirligh an ghrúpa.

Roimh gach vóta sa suí iomlánach déanann grúpaí polaitiúla grinnscrúdú ar na tuarascálacha arna ndréachtú ag na coistí parlaiminteacha agus cuireann siad leasuithe síos orthu.

Aontaítear an seasamh a ghlacfaidh an grúpa polaitiúil trí phlé laistigh den ghrúpa. Ní féidir iallach a chur ar aon Fheisire vótáil ar shlí ar leith.

 Liosta (2024) 
 Grúpa Pháirtí an Phobail Eorpaigh (Na Daonlathaithe Críostaí)
 An Grúpa d'Aontas Forchéimnitheach na Sóisialaithe agus na nDaonlathaithe 
 Renew Europe Group
 An Grúpa Glas/Grúpa na Saor-Comhghuaillíochta Eorpaí 
 An Grúpa do Choimeádaigh agus Leasaitheoirí na hEorpa 
 Grúpa na Féiniúlachta agus an Daonlathais 
 Grúpa na Clé i bParlaimint na hEorpa - GUE/NGL 

 Féach freisin 

 Feisire de Pharlaimint na hEorpa

Tagairtí
Catagóir:Polaitíocht na hEorpa

Catagóir:Parlaimint na hEorpa
Catagóir:Grúpaí polaitíochta i bParlaimint na hEorpa